Sankt Joseph-søstrene
Sankt Joseph-søstrene er betegnelsen på en række katolske søsterordener. Den første blev ca. 1646 oprettet i Le Puy-en-Velay i Frankrig. I tidens løb udviklede den sig til en række selvstændige ordenssamfund. Siden 1856 har Sankt Joseph-søstrene af Chambéry, der er grundlagt 1812, virket i Danmark med forskelligt socialt arbejde såsom sygehuse, børnehaver, skoler, plejehjem og senest et retrætecenter.